CELEX: 32011D0043
Language: lt
Date: 1295568000000
Title: 2011/43/ES: 2011 m. sausio 21 d. Komisijos sprendimas, kuriuo iš dalies keičiamas Sprendimas 2010/468/ES, kuriuo leidžiama laikinai prekiauti į bendrąjį žemės ūkio augalų rūšių veislių katalogą ar nacionalinius valstybių narių veislių katalogus neįtrauktomis Avena strigosa Schreb. veislėmis (pranešta dokumentu Nr. C(2011) 156)  Tekstas svarbus EEE

22.1.2011   
            
            
               LT
            
            
               Europos Sąjungos oficialusis leidinys
            
            
               L 19/19
            
         KOMISIJOS SPRENDIMAS
   2011 m. sausio 21 d.
   kuriuo iš dalies keičiamas Sprendimas 2010/468/ES, kuriuo leidžiama laikinai prekiauti į bendrąjį žemės ūkio augalų rūšių veislių katalogą ar nacionalinius valstybių narių veislių katalogus neįtrauktomis Avena strigosa Schreb. veislėmis
   (pranešta dokumentu Nr. C(2011) 156)
   (Tekstas svarbus EEE)
   (2011/43/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 17 straipsnio 1 dalį,
   kadangi:
   
               (1)
            
            
               Komisijos sprendimu 2010/468/ES (2) Sąjungoje iki 2010 m. gruodžio 31 d. leidžiama prekiauti į bendrąjį žemės ūkio augalų rūšių veislių katalogą ar nacionalinius valstybių narių veislių katalogus neįtrauktų Avena strigosa Schreb. veislių (toliau – A. strigosa) sėkla.
            
         
               (2)
            
            
               Laikini bendro pobūdžio A. strigosa kultūros tiekimo sunkumai, dėl kurių buvo priimtas Sprendimas 2010/468/ES, tęsiasi. Todėl būtina pratęsti tuo sprendimu suteikto leidimo taikymo laikotarpį.
            
         
               (3)
            
            
               Iš valstybių narių Komisijai pateiktos informacijos matyti, kad 2011 m. iš viso reikia papildomų 5 130 tonų minėtiems tiekimo sunkumams išspręsti; Belgija informavo Komisiją, kad nurodytu laikotarpiu jai reikia 300 tonų, Prancūzija nurodė 3 700 tonų, Vokietija – 300 tonų, Italija – 280 tonų, Ispanija – 300 tonų ir Portugalija – 250 tonų.
            
         
               (4)
            
            
               Todėl Sprendimas 2010/468/ES turėtų būti atitinkamai iš dalies pakeistas.
            
         
               (5)
            
            
               Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/468/ES iš dalies keičiamas taip:
   
               1.
            
            
               1 straipsnis iš dalies keičiamas taip:
               
                           a)
                        
                        
                           1 dalyje žodžiai „2010 m. gruodžio 31 d.“ pakeičiami žodžiais „2011 m. gruodžio 31 d.“;
                        
                     
                           b)
                        
                        
                           2 dalis pakeičiama taip:
                           „2.   2010 m. bendras sėklų, kuriomis pagal šį sprendimą leidžiama prekiauti Sąjungoje, kiekis neviršija 4 970 tonų. 2011 m. bendras sėklų, kuriomis pagal šį sprendimą leidžiama prekiauti Sąjungoje, kiekis neviršija 5 130 tonų.“
                        
                     
         
               2.
            
            
               3 straipsnio antroje pastraipoje žodžiai „2010 m. gruodžio 31 d.“ pakeičiami žodžiais „2011 m. gruodžio 31 d.“
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. sausio 21 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL 125, 1966 7 11, p. 2309.
   
      (2)  OL L 226, 2010 8 28, p. 46.